AlexejDobrolubov/national_council_slovak_2010 huggingface dataset:
8. schôdza NR SR - 4.deň - B. popoludní
Dátum: 2020-06-09
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

192. Ďakujem pekne, pán predseda. Chcem podporiť pani poslankyňu Drábikovú. Aj táto, toto dnešné popoludnie ukazuje, že tá diskusia o voľnej nedeli, či už budeme hlasovať, nebudeme hlasovať a ako to hlasovanie dopadne, tak bude pokračovať ďalej, pretože v hre je fyzické a psychické zdravie pracujúcich, a to nielen v maloobchode, a ich rodinný život a v neposlednom rade aj verejné financie, a teda ekonomika Slovenska. Ja chcem zdôrazniť jedno, pani poslankyňa to už naznačila, že musíme prestať riešiť jednu nespravodlivosť s druhou nespravodlivosťou. Niektorí totiž hovoria, že nielen obchody, ale aj ich zamestnanci, ktorí majú už teraz nízke platy, prídu o príjmy spojené s príplatkami za nedeľu. Nemôžeme nespravodlivo nízke platy otcov a matiek, rodín pracujúcich v maloobchodných alebo v obchodných prevádzkach riešiť iba tým, že ich budeme nútiť pracovať viac a nevytvoríme im priestor na zaslúžený oddych a spolu s ich rodinami. Títo ľudia si zaslúžia dôstojnú mzdu. A hovorme o tom, na to sa ozýva taká aktuálna námietka, že práve v čase krízy našej ekonomike budú chýbať zdroje, o ktoré týmto spôsobom obchodné reťazce pravdepodobne prídu. Rozumiem tomuto argumentu, ale zároveň chcem z tohto miesta povedať, že aj keď nám má záležať na každom jednom eure, oveľa viac nám má záležať na každom jednom človeku, predavačke, skladníkovi, pracovníkovi stavby či upratovačke v obchodnej prevádzke, pretože ani v čase krízy nemôžeme redukovať človeka len na jeden článok vo výrobnom reťazci. Ďakujem. (Potlesk.)
8. schôdza NR SR - 4.deň - B. popoludní
Dátum: 2020-06-09
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

178. Ďakujem pekne, pán predseda. Pán kolega Benčík, ja som to už spomenula v mojej prechádzajúcej poznámke, že tá nedeľa nepredstavuje morálno-etickú tému, ale tému prirodzenú a kultúrnu. Prirodzenú v tom zmysle, že človek potrebuje oddych a takisto potrebuje aj rytmus striedania všedných a sviatočných dní. Pokiaľ sa týka toho kultúrneho prostredia, tak v tom prostredí, v ktorom my žijeme, je to po stáročia nedeľa a tá je od, by sme si možno nemysleli, od cisára Konštantína. A pri argumente, aby sme nebránili ľuďom, ktorí si chcú v nedeľu zarobiť, chcem povedať len toľko, že obchodníci by sami od seba ten príplatok ľuďom nedali, ktorí pracujú v nedeľu, keby im to štát neukladal zákonom. A ukladá im to preto, lebo si je vedomý, že nedeľa je iný deň ako tie ostatné. Keby bola rovnaká ako, ako ostatné dni, tak prečo by boli poslanci Národnej rady hlasovali, že v nedeľu im treba dať príplatok? Nedeľa je výnimočná tým, že je určená nie na prácu, ale na rodinu a na vzťahy. Toto potrebujeme možno v tejto spoločnosti viac ako otvorené obchody, aby sa človek stal humánnym a spoločnosť aby zostala civilizovanou. Ja viem, že výsledok z tohoto je menej merateľný a ukáže sa možno neskôr, ako je to v prípade ekonomiky v podobe návštevnosti, obratu, zisku alebo mzdových nákladov, ale myslím, že práve v tejto dobe, keď je, musíme sa dostať ekonomicky z krízy, tak si, sa musíme vyvarovať vyhoreniu ľudí, ktorí budú robiť sedem dní v týždni. Ďakujem.
8. schôdza NR SR - 4.deň - B. popoludní
Dátum: 2020-06-09
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

104. Ďakujem veľmi pekne, pán predseda. Diskusia o voľnej nedeli prebieha už niekoľko týždňov alebo mesiacov a ja som presvedčená, že ešte aj bude prebiehať dlho v tejto spoločnosti. Myslela som si, že sa prihlásim ústne do diskusie, mám pripravený príspevok, ale neprihlásim sa, pretože plne podporujem to, čo povedal teraz môj kolega Gyimesi a stotožňujem sa s tým, nielen s obsahom, ale preto, že to povedal ako slobodný človek. Ja som presvedčená, že určite tak ako to povedal, to povedal slobodne a nikto – ani žiaden papier, ani žiaden predseda – ho k tomu nedonútil. Tak ako povedal, nechcime, aby téma voľnej nedele predstavovala morálno-etickú otázku. Je to téma prirodzená a je to téma kultúrna. A keď tu hovoríme o tom, že hlasujme podľa svedomia, ja si myslím, že budem hlasovať podľa svedomia, pretože práca v nedeľu nepredstavuje pre kresťanov kategorický zákaz, ako je to napríklad s ortodoxným židovstvom, a my môžeme úplne slobodne hlasovať. Vieme, že aj za komunizmu aj cirkev pripúšťala niektoré nedele, ktoré boli počas roku otvorené. A výhradu vo svedomí si kresťania uplatňujú tam, kde vo svedomí pociťujú kategorický zákaz, a toto nie je prípad nedele. V prípade, keď si kresťania uplatňujú výhradu vo svedomí, je to aj proti zákonu, ktorý v tom štáte platí. Ja chcem Ďurovi poďakovať za jeho vystúpenie a plne sa k nemu pripájam. (Potlesk.)
72. schôdza NR SR - 4.deň - A. dopoludnia
Dátum: 2022-09-22
Poslanec: Vons, Peter (OĽANO)
Druh vystúpenia: Vystúpenie v rozprave

38. Ďakujem, pán podpredseda. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Tomáša Lehotského, Vladimíry Marcinkovej, Mariána Viskupiča, Vladimíra Ledeckého a Michala Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov (tlač 1154). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Zároveň odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
66. schôdza NR SR - 2.deň - B. popoludní
Dátum: 2022-06-15
Poslanec: Vons, Peter (OĽANO)
Druh vystúpenia: Vystúpenie v rozprave

32. Vážený pán predsedajúci, vážený kolega, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Jaroslava Karahutu, Jozefa Lukáča, Evy Hudecovej a Miroslava Žiaka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, tlač 1062. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh, aby návrh zákona prerokovali výbory: ústavnoprávny výbor, výbor národnej republiky pre hospodárske záležitosti (Výbor Národnej rady Slovenskej republiky pre hospodárske záležitosti, pozn. red.). Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. septembra 2022 a v gestorskom výbore do 12. septembra 2022. Ďakujem, skončil som, pán predsedajúci. Prosím, otvorte rozpravu.
60. schôdza NR SR - 5.deň - A. dopoludnia
Dátum: 2022-03-22
Poslanec: Vons, Peter (OĽANO)
Druh vystúpenia: Vystúpenie

5. Ďakujem, pán predsedajúci. Vážená podpredsedníčka vlády, pani ministerka, kolegovia, kolegyne, predseda Národnej rady Slovenskej republiky rozhodnutím č. 938 z 18. marca 2022 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 949) s tým, že o výsledku prerokovania uvedeného návrhu vlády bude informovať Národnú radu Slovenskej republiky. Predseda výboru zvolal schôdzu výboru k návrhu na skrátené legislatívne konanie na dnešný deň, 22. marca 2022. Výbor pre hospodárske záležitosti o návrhu nerokoval, nakoľko nebol uznášaniaschopný. Predseda výboru ma poveril, aby som predkladal návrhy podľa príslušných ustanovení rokovacieho poriadku Národnej rady Slovenskej republiky. Vážený predseda... pán predsedajúci, dajte, prosím, otvorte, prosím, rozpravu.
60. schôdza NR SR - 3.deň - B. popoludní
Dátum: 2022-03-17
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

172. Ďakujem veľmi pekne. Ja tiež oceňujem vystúpenie pána Tomáša Tarabu aj vecné konštatovania a, dá sa povedať, aj návrhy, ktoré odzneli tak, ako som ja povedal, že vedenie Matice je pripravené na to, aby, aby námety, ktoré prídu, aby nejakým spôsobom pretavili. Chcem znova sa vrátiť k tomu, že všetci tu očakávame nejakú kvalitu, zvýšenie tej úrovne a tak ďalej. Ale ako som už spomenul v jednom z príspevkov, vychádza nám, že podľa tej výročnej správy z roku 2020 tých 82 zamestnancov, ich priemerná mzda je 875, hrubá, je 875 euro. Tak si zoberte, akých kvalitných pracovníkov potrebujeme tam, aby boli skutočne, aby sa, aby produkovali takú robotu, akú možno od nich očakávame. Takže - v úvodzovkách - sme radi, že títo ľudia tam pracujú. Ďalší fakt. Ako som už povedal, Matica má 500 miestnych odborov, približne 27 500 členov, 242 umeleckých skupín, 30 divadelných súborov a 13 záujmových vedeckých odborov. Milión a pol, keď si vydelíte 27 500 tých členov, tak vám vyjde na jedného člena 54 euro. A to je len, ako keby sme išli na členov, ale ako bolo spomenuté, máme tuná, máme tuná budovy, hej, Matica slovenská v Martine, to sú obrovské priestory, budovy po celom Slovensku, z toho treba, samozrejme, financovať tie energie a tak ďalej, tak naozaj, že tá finančná čiastka, ktorá tam momentálne ide, sa zdá veľká, ale nie je vôbec veľká na to, čo chceme dosiahnuť. Takže aj na, na úrovni tých vedeckých pracovníkov, tam sa tiež konštatuje, že v šiestich vedeckých odboroch pracuje 10 pracovníkov. V minulosti tam pracovalo 25 pracovníkov, 26, hej, a teraz by potrebovali možno ešte, aby sa to zvýšilo aspoň na 22, ale znova sú... znova je to o financiách, takže ak očakávame, aby Matica bola naozaj o... o... aby získala naspäť to svoje meno, tak potrebuje to finančnú injekciu, väčšiu a silnejšiu.
60. schôdza NR SR - 3.deň - B. popoludní
Dátum: 2022-03-17
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

158. Ďakujem pekne za slovo. No priznám sa, že ste ma zaskočili s tým svojím vyjadrením, a prečítam vám tuná, že Matica slovenská bola založená v roku 1863. Uhorským štátnym režimom bola násilne zrušená v roku 1875. No a teraz tuná počúvame, že v roku 2022 je tu ďalší návrh na zrušenie, čiže po uhorskom štátnom režime to chce zrušiť momentálne poslanec Národnej rady. Samozrejme, ma to neteší. A áno, môže byť v každej organizácii, aj v tomto parlamente, aj všade inde sa nájdu ľudia, ktorí nerobia všetko tak, ako sa má. Pamätáme si obdobie od 2010 do dvetisíc... od 1990 do 2010, a všetko, čo je spojené s jej predsedom Jozefom Markušom. Po tomto človeku prišiel ďalší, ktorý tam bol sedem rokov - Marián Tkáč. Samozrejme, že Matica, dá sa povedať, počas týchto rokov utrpela značne, značné škody hlavne na jej mene a to ju potom možno sprevádzalo. Nové vedenie, ktoré prišlo a momentálne ktoré vedie pán Marián Gešper, tak sa snaží, samozrejme, tieto veci nejakým spôsobom urovnať a vrátiť, by som povedal, to, čo Matici ako takej patrí. Takže ja dúfam, že tomuto vedeniu sa to časom podarí, a mal... a mali by aj cítiť takú podporu od nás. Rovnako, keď som s nimi hovoril, sú ochotní komunikovať s každým poslancom, ale aj so zástupcami ministerstva kultúry o tom, čo konkrétne by nemali robiť alebo čo sa im nepáči, že robia. Mali by to možno zmeniť, inak robiť, takže sú otvorení na to a, samozrejme, na každú dobre mienenú radu sú pripravení. Ďakujem pekne.
60. schôdza NR SR - 3.deň - B. popoludní
Dátum: 2022-03-17
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

121. Ďakujem veľmi pekne. Ja sa chcem poďakovať takisto všetkým spolupla... predkladateľom tohto zákona a dúfam teda, že plénum a parlament ho schváli. Súhlasím aj s tým, čo tu odznelo už možno v rámci faktických poznámok. Mal by som reagovať ale na pána Svrčeka, že tá suma naozaj... (Prerušenie vystúpenia predsedajúcim.) Laurenčík, Milan, podpredseda NR SR 122. Tak musíte reagovať na pána Svrčeka. Vons, Peter, poslanec NR SR 123. ... tak suma by mala byť určite aj vyššia. Keď sa pozrieme do výpisov, tak v roku 2010 Matica dostávala 1 859-tisíc. Áno mala 117 zamestnancov a tera... a v roku 2020 to už bolo 1 744 a teraz v roku 2021 to bolo ešte menej. Myslím si, že veľmi málo vieme o Matici, a ja som, keď som bol aj na stretnutí im povedal, že veľmi málo robia preto, alebo málo sa o nich vie medzi obyčajnými ľuďmi a medzi verejnosťou ako takou, že sa nevedia dostatočne predať. Hej, napríklad aj to, že sa tuná spomínajú len Slovenské národné noviny. Vydávajú ešte veľmi veľa rôznych zaujímavých a kvalitných publikácií, ktoré naozaj majú vysokú hodnotu, a o tých sa málo vie a o tých sa málo hovorí. Spomínuli sa... spomenuli sa tuná aj mzdy. Ja som proste, som pozeral tiež, tak podľa výročnej správy z roku 2020 v Matici slovenskej pracovalo 82 zamestnancov a priemerná hrubá mzda bola len vo výške 875 euro. Tak si zoberte, že kto za takéto peniaze by robil. No robia to takí ľudia, čo tú, čo tá robota ich baví a my im za to ďakujeme. A úplne za záver ešte by som rád povedal, že Matica slovenská zastrešuje 500 miestnych odborov s približne 27 500 členmi, 242 umeleckých skupín a kolektívov, 30 divadelných súborov a 13 záujmových a vedeckých odborov, takže verím, že títo ľudia si naozaj zaslúžia podporu. Ďakujem.
79. schôdza NR SR - 2.deň - A. dopoludnia
Dátum: 2022-12-09
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

66. Michal, predviedli ste nám tu spomienkovú prehliadku do vzdialenej minulosti. A ja vám ale pripomeniem inú, ako sme spolu my dvaja počítali hlasy OĽANO, SaS a nezaradených od ZA ĽUDÍ, aby sme spolu bez SME RODINA dokázali schváliť reformy, s ktorými sa chválil aj premiér. Stretávali sme sa na koaličných radách a veľmi dobre viete, kto blokoval kľúčové zmeny za právny štát, kľúčové zmeny, za ktoré sme spolu stáli na námestiach. Dajte si odpoveď. Bol to Boris Kollár a jeho zástupcovia na koaličných radách Pčolinský a minister Krajniak. OĽANO si vybralo pokračovanie v koalícii so SME RODINA a odovzdali ste komplet vládnutie Borisovi Kollárovi, jeho strane, ktorá sa ani netají s tým, že rokuje a presadzuje svoje záujmy s hocikým. Michal, aj vy ste zodpo... spoluzodpovedný za to, že máte menšinovú vládu. Ty si, ste spoluzodpovedný ako predseda klubu OĽANO a člen predsedníctva za vyštvanie SaS z vlády. Obdobne aj ďalší členovia predsedníctva OĽANO za to, že vaša strana nemá zodpovednosť a plníte aj nezmyselné sny vášho predsedu OĽANO. V demokratických stranách by po vzore vyspelých strán, by vymenili svojho predsedu, ktorý je hlavnou príčinou toho, že teraz vláda Hegera čelí odvolávaniu.
79. schôdza NR SR - 1.deň - B. popoludní
Dátum: 2022-12-08
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

230. Ďakujem pekne za slovo. Pán minister, aj ja som robila v banke a viem, čo znamená kontrola štyroch očí, a myslím si, že vôbec sa netreba báť. Netreba sa báť, keď bude vláda v demisii alebo bude nejak rekonštruovaná vláda, alebo bude úradnícka vláda, ktorú bude mať pod dohľadom pani prezidentka. Jej kompetencie sú jasne alebo kompetencie prezidenta pri vláde v demisii sú jasne určené a netreba sa toho báť, že by ona brzdila nejaké rozvojové projekty. Ale, samozrejme, bude to pod dohľadom, aby sa nerobili investície, ktoré sú nehospodárne, a... alebo kroky, ktoré by boli nesprávne. Čiže to skôr ja by som to oceňovala, aby táto vláda mala kont... zavedenú kontrolu štyroch očí. No a čo sa týka... Tak v podstate to stačí, toto. Na toto budem reagovať, viacej nie.
79. schôdza NR SR - 1.deň - B. popoludní
Dátum: 2022-12-08
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

152. Toto bola Veronika Remišová. Veronika, ja som sa nikdy hanlivo nevyjadrovala na tvoju adresu, ale toto, čo si teraz predviedla, je naozaj absurdné. Toľko naozaj nepravdivých slov, faloše. A ja neviem, prečo to robíš. Čo máš za to sľúbené, aké miesto, kde, na akej, koho kandidátke? Toto je absurdné, čo si tu predviedla! To, čo si tu predviedla, však si pozri zápisnice z koaličnej rady. Minimálne v tej jednej veci, ktorú sme sa tu intenzívne ohradili. Ja som na tých koaličných radách sedela od začiatku do konca. Ty zjavne nie, pretože tvoj kolega Juraj Šeliga bol poverený do tej pracovnej skupiny k registrovaným partnerstvám, on a pani poslankyňa Andrejuvová, Ondrej Dostál. Oni traja a Peter Pčolinský zo SME RODINY. To, že vlastne všetky zákony boli vetované, odmietané zo SME RODINA, tak tam sa obráť, ale nehovor, že my sme sa tejto téme nevenovali od prvopočiatku, hneď v prvom polroku sme dali konkrétne jeden zákon, tu mám zo zápisov z koaličnej rady 5. september 2021. A... a ešte... a bolo tých návrhov podstatne viacej. Toto, čo si tu predviedla, Veronika, je naozaj pre mňa veľké, veľké sklamanie. Dá sa kritika povedať aj slušne, ale mala by byť pravdivá, lebo toto, čo si predviedla, je naozaj len servilnosť k nieko... čomu alebo k niekomu, čo uvidíme, čo sa ukáže možno o pár mesiacov, na akej kandidátke sa ocitneš. Hanba ti. Som veľmi, veľmi, veľmi som z teba sklamaná.
79. schôdza NR SR - 1.deň - B. popoludní
Dátum: 2022-12-08
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

108. Pán predseda Kollár, krikom v pléne Národnej rady neprekryješ to, že si povalač demokracie a dravá... drahá nevesta koalície. SME RODINA sa tu hrá na ochrancu národa, ale pravda je taká, že ste súčasťou vlády a nesiete spoluzodpovednosť za chaos v parlamente, nedodržiavanie pravidiel a zákona, ktorým je aj rokovací poriadok. A verím, že ak bude vyslovená nedôvera vláde, že splníš to, čo si povedal, že tým okamihom prestáva fungovať koalícia a opustíš post predsedu parlamentu a že nebudeš prilepený na stoličke. (Reakcie z pléna.) Už sme tu mali všeličo, predsedu Danka, podpredsedu Ľuptáka a teraz tu máme Kollára a Pčolinského.
79. schôdza NR SR - 1.deň - B. popoludní
Dátum: 2022-12-08
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

34. Ďakujem, pán premiér, že si sa nám prihovoril. Ale v prvom rade ty by si si mal spytovať svedomie, kedy si pochybil v kľúčových chvíľach. A bolo to práve v čase, keď SaS vypovedala koaličnú zmluvu. A čo si urobil? Nič. Uprednostnil si vlastnú lojalitu ku kamarátovi nad verejným záujmom. Mal si šancu byť štátnik a konať. OK, vybrali ste si koaličného partnera, ktorý sa netají tým, že nemá záujem o demokratický, právny štát. Ale táto situácia, voči ktorej teraz čelí tvoja vláda, je len z dôvodu tvojej servility a nedostatku zodpovednosti poslancov OĽANO voči verejnému záujmu a skutočnému boju proti korupcii. Prihováraš sa nám poslancom SaS, ale mal by si sa prihovoriť sebe a prijať zodpovednosť.
78. schôdza NR SR - 6.deň - B. popoludní
Dátum: 2022-12-06
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

182. Ďakujem veľmi pekne, kolega Ondro Dostál, za zhrnutie aj vlastne tých informácií, ktoré boli povedané v rozprave predtým, či už pána Baránika, alebo ďalších. A ten sumár, ktorý bol povedaný, verím, že aj pomôže pani prezidentke, aby sa, si to všetko vypočula a pomohlo jej to pri tom zvažovaní argumentov pri podaní návrhu na disciplinárne konanie pána generálneho prokurátora. Z toho, čo tu bolo počuť, tak si myslím, že by mohlo byť aj dôvodné.
78. schôdza NR SR - 6.deň - A. dopoludnia
Dátum: 2022-12-06
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

65. No, Maroš, ďakujem pekne za tvoj pozmeňovací návrh. Dnes je Mikuláša, možno by som pánovi ministrovi mohla požičať mikulášsku čiapku, ale chcem povedať, že aj kolegovia, ktorí sa vyjadrujú k tvojmu pozmeňovaciemu návrhu a chvália vládu, tak hovoria, vlastne riešia problém, riešia problém... (k rečníčke pristúpil minister Matovič a doniesol jej darček), nech sa páči, vymením, vezmi si (rečníčka podávala ministrovi Matovičovi červenú čiapku s bielym okrajom a bielym brmbolcom), riešia problém, ktorý sami vyvolali. Takže naozaj je to smiešne. A ja chcem len pripomenúť, že takéto nesystémové riešenia, ktoré prináša vláda a ukracuje samosprávy, je naozaj veľmi nebezpečné, pretože narúša celý systém a stabilitu jedného veľkého segmentu štátu, ktorý drží štát mnohokrát práve na nohách. (Zaznievanie gongu.) Namiesto toho, aby prišlo s novelou nariadenia vlády, ktorá, ktoré určuje vlastne prerozdelenie výnosu dane z príjmov územnej samosprávy, je to číslo 668/2004, tak prichádza s takýmito prosíkmi, núti ponižovať sa starostov, primátorov, vôbec zástupcov samosprávy, aby chodili vyjednávať za poslancami a poukazovať... (Zaznievanie gongu.) Berete mi čas, pán podpredseda. Pčolinský, Peter, podpredseda NR SR Vy kľudne hovorte. Zemanová, Anna, poslankyňa NR SR Ehm, ďakujem, no, takže takéto gongy. No, ale tak ste s fanfárami vlastne dali oznam o tom, že naozaj riešenia, ktoré prináša vláda, sú nesystémové a nie je to správne. Nie je to správne, že príde si vyjednať ten, príde lobovať, pretože takéto lobingy – aj keď možnože z pohľadu poslancov za správnu vec – sú nesprávne, že im podliehame, a treba tlačiť práve vládu, aby prijímala systémové opatrenia, ktoré sú zákonné a ktoré sú spravodlivé. Takže ďakujem, Marián, za tvoj pozmeňovací návrh a pevne dúfam, že nájde širokú podporu v pléne Národnej rady.
78. schôdza NR SR - 5.deň - B. popoludní
Dátum: 2022-12-05
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

115. Nie sme navrhovateľmi tohto zákona, ale v prvom rade to riešenie je, že musia byť tie hodnoty exaktne namerané, čiže sa pýtam pána ministra, keď ukladajú nové povinnosti, kto to bude merať, ako to bude monitorovať a potom vlastne treba tú informáciu verejnosti dať a vlastne aby oni poskytli analýzu, koľkých bytových domov a koľkých území a lokalít a územných plánov sa to bude týkať.